text: Narrede 400.000 kr. fra ældre kvinder
  12 december 2014 kl. 16.18
  Tre rumænere blev fredag dømt for 197 tricktyverier over hele landet med et samlet udbytte på over 400.000 kr. De aflurede ældre kvinders pin-koder og stjal dankortene. Alle tre blev udvist af Danmark.
  Trioen arbejde efter recepten, at aflure pinkoder og stjæle Dankort fra specielt ældre. Efterfølgende tømte de lynhurtigt kortene.
  En 27-årig kvinde og en 40-årig mand har samarbejdet om alle trick-tyverierne Kvinden blev idømt 15 måneders fængsel for tyveri af 26 dankort, og manden fik samme straf for et tilsvarende antal tyverier. Begge blev desuden udvist med indrejeforbud i 12 år.
  En 51-årig rumænsk mand arbejdede samme med parret i enkelte tilfælde. Han fik ni måneders fængsel, og når straffen er udstået kan han ikke rejse ind i Danmark i seks år.
  De tre rumæneres arbejdsmetode blev brugt på gerningssteder over det meste af Danmark. Tricktyvene aflurede pinkoder fra ældre kvinder, og stjal derefter dankortene. De brugte som regel en klassisk afledningsmanøvre ved at spørge om vej til sygehus, biludlejning eller motorvejen.
  Efter tyverier blev dankortene misbrugt i hæveautomater og supermarkeder.
  Tricktyverierne og hævningerne fandt sted i perioden marts-september i år i Fredericia, Bredballe, Uldum, Horsens, Skanderborg, Hasselager, Kolding, Brørup, Varde, Blåvand og Nr. Nebel, Esbjerg, Ringkøbing, Ikast, i Borup og Viby Sjælland, iSorø, Holbæk, Ølstykke, Ishøj, Hillerød. Humlebæk, Rungsted, Hørsholm, Birkerød samt i Hornbæk og Vejby.
  Sagen blev afgjort som en tilståelsessag, og de tre rumænere modtog alle dommene. De har siddet varetægtsfængslet siden den 24. september 2014 og vil alle fortsat være varetægtsfængslet indtil afsoningen begynder. Efter afsoning bliver de udvist.
  